internet vaartha 172 Views
ముంబై : గడచిన రెండు నెలలుగా ఈ ఆర్థిక సంవత్సరంలో విదేశీ కరెన్సీ పరంగా కొంత ఆదాచేసిందనే చెప్పాలి. బంగారం దిగుమతిబిల్లు 2015-16కు 31.2 బిలియన్‌ డాలర్లుగా ఉంది. అంతకు ముందు ఆర్థిక సంవత్సరంతో పోలిస్తే 10శాతం తగ్గింది జనవరి నెలలో 29.4 బిలియన్‌ డాలర్ల విలువైన పసిడి దిగుమతులు జరిగాయి. ఫిబ్రవరి నెలలో చూస్తే 30 టన్నులు జరిగి1.1 బిలియన్‌ డాలర్లమేర ఉన్నట్లు అంచనా. అయితే కొద్ది కొద్దిగా మాత్రమే దిగుమతులు ఉన్నాయి. ఇప్పటి వరకూ ఈ సంవత్సరంలో ఐదు టన్నులు అంటే 170మిలియన్‌ డాలర్లు ఈనెలలో దిగుమతి అయింది. ఈ నెలాఖరునాటికి 15-20 టన్నుల దిగుమతితోనే ముగుస్తుందని 500 మిలియన్‌ డాలర్లకు పెరగకపోవచ్చన్న అంచనాలున్నాయి.జ్యుయెలరీ వ్యాపారులు మొత్తం బంగారం పరిశ్రమ రంగం నిరవధిక సమ్మెకు వెళ్లడంతో దిగుమతులు తగ్గాయి. విక్రయాలు భారీగా క్షీణించాయి. ఫలితంగా పసి డి దిగుమతులు కూడా తగ్గినట్లు అంచనా. ఫిబ్రవరి నెల దిగుమతుల పరంగా 30 టన్నులుగా ఉంది. ఔన్స్‌ బంగారంపై 30 నుంచి 50డాలర్లు తగ్గాయి. మార్చినెలలో అర్ధభాగం సమ్మె కారణంగా ట్రేడింగ్‌ తగ్గిపోయింది. కేవలం ఫ్యాక్టరీలు మాత్రమే పనిచేస్తున్నాయి. ఎగుమతులు, లేదా పసిడిశుద్ధి కేంద్రాలకు మాత్రమే దిగుమతి అవు తోంది. 2015-16లో సగటుధర అంతకుముందు సంవత్సరంతో పోలిస్తే 8శాతం తగ్గినట్లు అంచనా. అదనంగా ఈఏడాది నెలకు 60 టన్నులు రావాల్సి ఉంది. అయితే సమ్మెకారణంగా దిగుమతులు కూడా తగ్గినట్లు అంచనా. అయితే ఈచివరి రెండు నెలల్లో ధరలు తగ్గే అవకాశం ఉన్నందున ఎక్కువ దిగుమతులు జరిగే అవకాశం ఉందని నిపుణుల అంచనా. ఇక వంటనూనెలపరంగాచూస్తే దిగుమతి బిల్లు పది బిలియన్‌ డాలర్లుగా ఉంది. గడచిన రెండేళ్లుగా ఇదేవిధానం నడుస్తోంది. 10-20శాతం ఈ ఏడాది పెరిగే అవకాశం ఉంది. 2016 ఆర్ధిక సంవత్సరంలో వంటనూనెల దిగుమతులబిల్లు 8.874 బిలియన్‌ డాలర్లుగా ఉంది. రానురాను 11 బిలియన్‌ డాలర్లకు పెరిగే అవకాశం ఉంది. గత ఏడాది 10.6బి లియన్‌ డాలర్ల విలువైన వంట నూనెలు దిగుమతి అయ్యాయి. ధరలు, టన్నుల పరి మాణంగా దిగుమతుల బిల్లు ఆధారపడి ఉంటుంది. 2016-17లో దిగుమతి బిల్లు 15-16శాతం పెరి గింది. పదిలక్షల టన్నులు పెరిగింది. ధరలు 10-15 శాతం పెరిగాయని గోద్రెజ్‌ ఇంటర్నేషనల్‌ డైరెక్టర్‌ దోరాబ్‌మిస్త్రీ వెల్లడించారు. సంస్థలసమస్యలు పెరుగు తున్నాయని, ప్రభుత్వం మాత్రం జిఎం నూనెగింజ లపై నిర్ణయాలు ప్రకటించడంలేదని అన్నారు.